|  |
| --- |
| **1 การอนุมัติข้อมูลทางการเงิน** |

ข้อมูลทางการเงินรวมและข้อมูลทางการเงินเฉพาะกิจการระหว่างกาลได้รับอนุมัติจากคณะกรรมการบริษัท เมื่อวันที่ 11 พฤศจิกายน พ.ศ. 2568

|  |
| --- |
| **2 ข้อมูลทั่วไปและการดำเนินงานของบริษัท** |

บริษัท อิทธิฤทธิ์ ไนซ์ คอร์ปอเรชั่น จำกัด (มหาชน) (“บริษัท”) ได้จดทะเบียนเป็นบริษัทจำกัดตามประมวลกฎหมายแพ่งและพาณิชย์ของไทย เมื่อวันที่ 15 ตุลาคม พ.ศ. 2557 และจดทะเบียนแปรสภาพบริษัทจากบริษัทจำกัดเป็นบริษัทมหาชนจำกัด เมื่อวันที่   
30 สิงหาคม พ.ศ. 2565 และบริษัทจดทะเบียนกับตลาดหลักทรัพย์แห่งประเทศไทย เมื่อวันที่ 22 มีนาคม พ.ศ. 2566 โดยมีที่อยู่  
จดทะเบียนของบริษัทตั้งอยู่ที่ 89/18-19 หมู่ที่ 5 ตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร วัตถุประสงค์หลักของบริษัทคือการจำหน่ายและบริการติดตั้งเครื่องใช้ไฟฟ้าและอิเล็กทรอนิกส์ชนิดใช้ในครัวเรือน

ผู้ถือหุ้นรายใหญ่ของบริษัท ได้แก่ นางมณีวรรณ์ อัครบุญญาพัฒน์ และ นายไตรสิทธิ์ อัครบุญญาพัฒน์ โดยผู้ถือหุ้นแต่ละรายถือหุ้นของบริษัทเป็นจำนวนร้อยละ 22.21 และนายธนเสฏฐ์ อัครบุญญาพัฒน์ ถือหุ้นของบริษัทเป็นจำนวนร้อยละ 21.78

|  |
| --- |
| **3 เกณฑ์การจัดทำข้อมูลทางการเงิน** |

ข้อมูลทางการเงินรวมและข้อมูลทางการเงินเฉพาะกิจการระหว่างกาลได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล และข้อกำหนดเพิ่มเติมอื่นเกี่ยวกับรายงานทางการเงินที่ออกภายใต้พระราชบัญญัติหลักทรัพย์และตลาดหลักทรัพย์

ข้อมูลทางการเงินระหว่างกาลนี้ควรอ่านควบคู่กับงบการเงินของรอบปีบัญชี 31 ธันวาคม พ.ศ. 2567

ตัวเลขที่นำมาเปรียบเทียบได้มีการจัดประเภทรายการใหม่เท่าที่จำเป็นเพื่อให้สอดคล้องกับการแสดงรายการในข้อมูลทางการเงินสำหรับรอบระยะเวลาปัจจุบัน

ข้อมูลทางการเงินรวมและข้อมูลทางการเงินเฉพาะกิจการระหว่างกาลฉบับภาษาอังกฤษจัดทำขึ้นจากข้อมูลทางการเงินระหว่างกาลภาษาไทยที่จัดทำตามกฎหมาย ในกรณีที่มีเนื้อความขัดแย้งกันหรือมีการตีความแตกต่างกัน ให้ใช้ข้อมูลทางการเงินระหว่างกาล  
ฉบับภาษาไทยเป็นหลัก

|  |
| --- |
| **4 นโยบายการบัญชีที่สำคัญ** |

นโยบายการบัญชีที่ใช้ในการจัดทำข้อมูลทางการเงินระหว่างกาลเป็นนโยบายเดียวกันกับนโยบายการบัญชีที่ใช้ในการจัดทำงบการเงินสำหรับรอบระยะเวลาปีบัญชีสิ้นสุดวันที่ 31 ธันวาคม พ.ศ. 2567 ยกเว้นนโยบายบัญชีเพิ่มเติมซึ่งมีรายละเอียดดังต่อไปนี้

**4.1 การบัญชีสำหรับงบการเงินรวม**

1. บริษัทย่อย

บริษัทย่อยหมายถึงกิจการทั้งหมดที่กลุ่มกิจการมีอำนาจควบคุม กลุ่มกิจการมีอำนาจควบคุมเมื่อกลุ่มกิจการรับหรือมีสิทธิในผลตอบแทนผันแปรจากการเกี่ยวข้องกับผู้ได้รับการลงทุน และสามารถใช้อำนาจเหนือผู้ได้รับการลงทุนเพื่อให้ได้ผลตอบแทนผันแปร กลุ่มกิจการรวมงบการเงินของบริษัทย่อยไว้ในงบการเงินรวมตั้งแต่วันที่กลุ่มกิจการมีอำนาจในการควบคุมบริษัทย่อยจนถึงวันที่กลุ่มกิจการสูญเสียอำนาจควบคุมในบริษัทย่อยนั้น

ในงบการเงินเฉพาะกิจการ เงินลงทุนในบริษัทย่อยบันทึกด้วยวิธีราคาทุน

1. การร่วมค้า

การร่วมการงานจัดประเภทเป็นการร่วมค้าเมื่อกลุ่มกิจการมีสิทธิในสินทรัพย์สุทธิของการร่วมการงานนั้น เงินลงทุนในการร่วมค้ารับรู้โดยใช้วิธีส่วนได้เสีย

ในงบการเงินเฉพาะกิจการ เงินลงทุนในการร่วมค้าบันทึกบันทึกด้วยวิธีราคาทุน

1. การบันทึกเงินลงทุนตามวิธีส่วนได้เสีย

กลุ่มกิจการรับรู้เงินลงทุนเมื่อเริ่มแรกด้วยราคาทุน ซึ่งประกอบด้วยเงินที่จ่ายซื้อรวมกับต้นทุนทางตรงของเงินลงทุน

กลุ่มกิจการจะรับรู้มูลค่าภายหลังวันที่ได้มาของเงินลงทุนในการร่วมค้าด้วยส่วนแบ่งกำไรหรือขาดทุนของผู้ได้รับการลงทุนตามสัดส่วนที่ผู้ลงทุนมีส่วนได้เสียอยู่ในกำไรขาดทุนและกำไรขาดทุนเบ็ดเสร็จอื่น ผลสะสมของการเปลี่ยนแปลงภายหลังการได้มาดังกล่าวข้างต้นจะปรับปรุงกับมูลค่าตามบัญชีของเงินลงทุน

เมื่อส่วนแบ่งขาดทุนของกลุ่มกิจการในบริษัทร่วมและการร่วมค้ามีมูลค่าเท่ากับหรือเกินกว่ามูลค่าส่วนได้เสียของกลุ่มกิจการในการร่วมค้านั้นซึ่งรวมถึงส่วนได้เสียระยะยาวอื่น กลุ่มกิจการจะไม่รับรู้ส่วนแบ่งขาดทุนที่เกินกว่าส่วนได้เสียในการร่วมค้านั้น เว้นแต่กลุ่มกิจการมีภาระผูกพันหรือได้จ่ายเงินเพื่อชำระภาระผูกพันแทนการร่วมค้า

1. รายการระหว่างกันในงบการเงินรวม

รายการ ยอดคงเหลือ และกำไรที่ยังไม่เกิดขึ้นจริงระหว่างกันในกลุ่มกิจการจะถูกตัดออก กำไรที่ยังไม่เกิดขึ้นจริงในรายการระหว่างกลุ่มกิจการกับการร่วมค้าจะถูกตัดออกตามสัดส่วนที่กลุ่มกิจการมีส่วนได้เสียในการร่วมค้า ขาดทุนที่ยังไม่เกิดขึ้นจริงในรายการระหว่างกลุ่มกิจการจะถูกตัดออกเช่นเดียวกัน ยกเว้นรายการนั้นจะมีหลักฐานว่าเกิดจากการด้อยค่าของสินทรัพย์ที่โอน

มาตรฐานการรายงานทางการเงินใหม่และมาตรฐานการรายงานทางการเงินที่มีการปรับปรุง ซึ่งมีผลบังคับใช้วันที่ 1 มกราคม พ.ศ. 2568 ไม่มีผลกระทบที่มีนัยสำคัญต่อบริษัท

|  |
| --- |
| **5 ข้อมูลตามส่วนงานและรายได้** |

บริษัทได้นำเสนอข้อมูลทางการเงินจำแนกกลุ่มลูกค้า รูปแบบหลักในการรายงานส่วนงานธุรกิจ พิจารณาจากระบบการบริหาร  
การจัดการและโครงสร้างการรายงานทางการเงินภายในของบริษัทเพื่อวัตถุประสงค์ในการจัดสรรทรัพยากร และการประเมินผลการดำเนินงานของส่วนงานเป็นเกณฑ์ในการกำหนดส่วนงาน

ผู้มีอำนาจตัดสินใจสูงสุดด้านการดำเนินงานของบริษัท คือ คณะกรรมการบริษัท

บริษัทดำเนินกิจการในส่วนงานธุรกิจเดียวคือ ธุรกิจผลิตภัณฑ์ไฟฟ้าส่องสว่าง กลุ่มลูกค้าของบริษัทที่สำคัญแบ่งได้เป็น งานโครงการอสังหาริมทรัพย์ งานโครงการภาครัฐฯ และ งานขายส่งและปลีก ดังนั้นฝ่ายบริหารจึงพิจารณาว่าบริษัทมีส่วนงานธุรกิจเพื่อรายงานทั้งหมดสามส่วน

บริษัทดำเนินธุรกิจส่วนใหญ่ในประเทศ ดังนั้นฝ่ายบริหารจึงพิจารณาว่าบริษัทมีส่วนงานทางภูมิศาสตร์เพียงส่วนงานเดียว

ข้อมูลผลการดำเนินงานจำแนกตามส่วนงานของกลุ่มบริษัทมีดังต่อไปนี้

|  |  |  |  |  |
| --- | --- | --- | --- | --- |
|  | **ข้อมูลทางการเงินรวม**  **(ยังไม่ได้ตรวจสอบ)** | | | |
| **สำหรับรอบระยะเวลาเก้าเดือนสิ้นสุด** | **งานโครงการอสังหาริมทรัพย์** | **งานโครงการภาครัฐฯ** | **งานขายส่ง**  **และปลีก** | **รวม** |
| **30 กันยายน พ.ศ. 2568** | **บาท** | **บาท** | **บาท** | **บาท** |
|  |  |  |  |  |
| **รายได้จากการขาย** | 81,977,642 | 254,553,088 | 182,533,252 | 519,063,982 |
|  |  |  |  |  |
| **จังหวะการรับรู้รายได้** |  |  |  |  |
| ณ เวลาใดเวลาหนึ่ง | 81,977,642 | 254,553,088 | 182,533,252 | 519,063,982 |
|  |  |  |  |  |
| **กำไรขั้นต้นของส่วนงาน** | 32,710,773 | 25,991,146 | 21,526,249 | 80,228,168 |
|  |  |  |  |  |
| **กำไรขั้นต้นของการให้บริการ** |  |  |  | 343,388 |
| ค่าใช้จ่ายในการขายและต้นทุนในการจัดจำหน่าย |  |  |  | (15,248,840) |
| ค่าใช้จ่ายในการบริหาร |  |  |  | (37,129,839) |
| **กำไรจากการดำเนินงาน** |  |  |  | 28,192,877 |
| ต้นทุนทางการเงิน |  |  |  | (1,566,045) |
| กลับรายการผลขาดทุนด้านเครดิตที่คาดว่าจะเกิดขึ้น |  |  |  | 808,798 |
| รายได้อื่น ๆ - สุทธิ |  |  |  | 1,615,947 |
| ส่วนแบ่งขาดทุนจากเงินลงทุนในการร่วมค้าตาม |  |  |  |  |
| วิธีส่วนได้เสีย |  |  |  | (3,065) |
| **กำไรก่อนภาษีเงินได้** |  |  |  | 29,048,512 |
| ภาษีเงินได้ |  |  |  | (5,833,572) |
| **กำไรสำหรับรอบระยะเวลา** |  |  |  | 23,214,940 |

|  |  |  |  |  |
| --- | --- | --- | --- | --- |
|  | **ข้อมูลทางการเงินรวม**  **(ยังไม่ได้ตรวจสอบ)** | | | |
| **สำหรับรอบระยะเวลาเก้าเดือนสิ้นสุด** | **งานโครงการอสังหาริมทรัพย์** | **งานโครงการภาครัฐฯ** | **งานขายส่ง**  **และปลีก** | **รวม** |
| **30 กันยายน พ.ศ. 2567** | **บาท** | **บาท** | **บาท** | **บาท** |
|  |  |  |  |  |
| **รายได้จากการขาย** | 132,512,222 | 194,203,791 | 141,166,667 | 467,882,680 |
|  |  |  |  |  |
| **จังหวะการรับรู้รายได้** |  |  |  |  |
| ณ เวลาใดเวลาหนึ่ง | 132,512,222 | 194,203,791 | 141,166,667 | 467,882,680 |
|  |  |  |  |  |
| **กำไรขั้นต้นของส่วนงาน** | 48,024,830 | 18,178,636 | 12,981,347 | 79,184,813 |
|  |  |  |  |  |
| **กำไรขั้นต้นของการให้บริการ** |  |  |  | 835,763 |
| ค่าใช้จ่ายในการขายและต้นทุนในการจัดจำหน่าย |  |  |  | (16,033,566) |
| ค่าใช้จ่ายในการบริหาร |  |  |  | (39,222,531) |
| **กำไรจากการดำเนินงาน** |  |  |  | 24,764,479 |
| ต้นทุนทางการเงิน |  |  |  | (1,098,608) |
| กลับรายการผลขาดทุนด้านเครดิตที่คาดว่าจะเกิดขึ้น |  |  |  | 125,401 |
| รายได้อื่น ๆ - สุทธิ |  |  |  | 270,991 |
| **กำไรก่อนภาษีเงินได้** |  |  |  | 24,062,263 |
| ภาษีเงินได้ |  |  |  | (5,268,416) |
| **กำไรสำหรับรอบระยะเวลา** |  |  |  | 18,793,847 |

สำหรับรอบระยะเวลาเก้าเดือนสิ้นสุดวันที่ 30 กันยายน พ.ศ. 2568 บริษัทมีรายได้จากลูกค้ารายใหญ่จำนวน 2 รายที่มีจำนวนเงินตั้งแต่ร้อยละ 10 ขึ้นไปของรายได้รวม โดยเป็นรายได้ที่เกี่ยวข้องกับส่วนงานโครงการภาครัฐฯ เป็นจำนวนเงิน 93.46 ล้านบาท และ  
ส่วนงานขายส่งและปลีกเป็นจำนวนเงิน 89.62 ล้านบาท (30 กันยายน พ.ศ. 2567 : บริษัทมีรายได้จากลูกค้ารายใหญ่จำนวน 1 ราย   
โดยเป็นรายได้ที่เกี่ยวข้องกับส่วนงานโครงการภาครัฐฯ เป็นจำนวนเงิน 48.52 ล้านบาท)

สำหรับรอบระยะเวลาเก้าเดือนสิ้นสุดวันที่ 30 กันยายน พ.ศ. 2568 รายได้จากการขายและให้บริการทั้งหมดรวม 519.57 ล้านบาท   
(30 กันยายน พ.ศ. 2567 : 468.83 ล้านบาท) ถูกรับรู้รายได้ ณ เวลาใดเวลาหนึ่ง

|  |
| --- |
| **6 มูลค่ายุติธรรม** |

ตารางต่อไปนี้แสดงสินทรัพย์และหนี้สินทางการเงินที่วัดมูลค่าด้วยมูลค่ายุติธรรมในแต่ละระดับ แต่ไม่รวมถึงรายการที่มูลค่ายุติธรรมใกล้เคียงกับมูลค่าตามบัญชี

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **ข้อมูลทางการเงินรวมและข้อมูลทางการเงินเฉพาะกิจการ** | | | | | | | | | |
|  | **ข้อมูลระดับที่ 1** | | **ข้อมูลระดับที่ 2** | | | **ข้อมูลระดับที่ 3** | | | **รวม** | |
|  | **30 กันยายน**  **พ.ศ. 2568**  **บาท** | **31 ธันวาคม**  **พ.ศ. 2567**  **บาท** | | **30 กันยายน**  **พ.ศ. 2568**  **บาท** | **31 ธันวาคม**  **พ.ศ. 2567**  **บาท** | | **30 กันยายน**  **พ.ศ. 2568**  **บาท** | **31 ธันวาคม**  **พ.ศ. 2567**  **บาท** | **30 กันยายน**  **พ.ศ. 2568**  **บาท** | **31 ธันวาคม**  **พ.ศ. 2567**  **บาท** |
|  |  |  | |  |  | |  |  |  |  |
| **สินทรัพย์** |  |  | |  |  | |  |  |  |  |
| โทเคนดิจิทัลเพื่อการลงทุน | - | - | | - | 423,060 | | - | - | - | 423,060 |
| **รวมสินทรัพย์** | - | - | | - | 423,060 | | - | - | - | 423,060 |
|  |  |  | |  |  | |  |  |  |  |
| **หนี้สิน** |  |  | |  |  | |  |  |  |  |
| หนี้สินตราสารอนุพันธ์  - สัญญาซื้อขาย  เงินตราต่าง  ประเทศล่วงหน้า | - | - | | - | 16,764 | | - | - | - | 16,764 |
| **รวมหนี้สิน** | - | - | | - | 16,764 | | - | - | - | 16,764 |

การเปิดเผยข้อมูลมูลค่ายุติธรรมของหนี้สินทางการเงินที่วัดมูลค่าด้วยราคาทุนตัดจำหน่าย

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **ข้อมูลทางการเงินรวมและข้อมูลทางการเงินเฉพาะกิจการ** | | | | | | | | | | |
|  | **ข้อมูลระดับที่ 1** | | **ข้อมูลระดับที่ 2** | | | **ข้อมูลระดับที่ 3** | | | **รวม** | | |
|  | **30 กันยายน**  **พ.ศ. 2568**  **บาท** | **31 ธันวาคม**  **พ.ศ. 2567**  **บาท** | | **30 กันยายน**  **พ.ศ. 2568**  **บาท** | **31 ธันวาคม**  **พ.ศ. 2567**  **บาท** | | **30 กันยายน**  **พ.ศ. 2568**  **บาท** | **31 ธันวาคม**  **พ.ศ. 2567**  **บาท** | | **30 กันยายน**  **พ.ศ. 2568**  **บาท** | **31 ธันวาคม**  **พ.ศ. 2567**  **บาท** |
| **หนี้สิน** |  |  | |  |  | |  |  | |  |  |
| เงินกู้ยืมจากสถาบันการเงิน | - | - | | - | - | | 7,115,612 | 9,554,781 | | 7,115,612 | 9,554,781 |
| **รวมหนี้สิน** | - | - | | - | - | | 7,115,612 | 9,554,781 | | 7,115,612 | 9,554,781 |

มูลค่ายุติธรรมของเงินกู้ยืมจากสถาบันการเงินคำนวณโดยอ้างอิงจากการคิดลดกระแสเงินสดด้วยอัตราดอกเบี้ยตลาดปัจจุบันที่  
ร้อยละ 7.42 (31 ธันวาคม พ.ศ. 2567 : ร้อยละ 7.79)

สินทรัพย์และหนี้สินทางการเงินที่มีมูลค่ายุติธรรมใกล้เคียงกับมูลค่าตามบัญชี มีดังต่อไปนี้

* เงินสดและรายการเทียบเท่าเงินสด
* เงินฝากประจำที่ครบกำหนดเกินกว่า 3 เดือน
* ลูกหนี้การค้าและลูกหนี้หมุนเวียนอื่น
* เงินให้กู้ยืมระยะสั้น
* เงินฝากสถาบันการเงินที่ใช้เป็นหลักประกัน
* เจ้าหนี้การค้าและเจ้าหนี้หมุนเวียนอื่น
* หนี้สินตามสัญญาเช่า

มูลค่ายุติธรรมแบ่งออกเป็นลำดับชั้นตามข้อมูลที่ใช้ดังนี้

ข้อมูลระดับ 1 : มูลค่ายุติธรรมของเครื่องมือทางการเงินอ้างอิงจากราคาเสนอซื้อปัจจุบัน/ราคาปิดที่อ้างอิงจากตลาดหลักทรัพย์  
แห่งประเทศไทย/สมาคมตลาดตราสารหนี้ไทย

ข้อมูลระดับ 2 : มูลค่ายุติธรรมของเครื่องมือทางการเงินวัดมูลค่าโดยใช้เทคนิคการประเมินมูลค่าซึ่งใช้ข้อมูลที่สามารถสังเกตได้อย่างมีนัยสำคัญและอ้างอิงจากประมาณการของบริษัทเองมาใช้น้อยที่สุดเท่าที่เป็นไปได้

ข้อมูลระดับ 3 : มูลค่ายุติธรรมของเครื่องมือทางการเงินวัดมูลค่าโดยใช้เทคนิคการประเมินมูลค่าซึ่งไม่ได้มาจากข้อมูลที่สังเกตได้ในตลาด

*เทคนิคการประเมินมูลค่ายุติธรรม*

วิธีการที่ใช้ในการประเมินมูลค่ายุติธรรมของเครื่องมือทางการเงิน มีดังนี้

* สัญญาซื้อขายเงินตราต่างประเทศล่วงหน้า - มูลค่าปัจจุบันของกระแสเงินสดในอนาคตโดยอ้างอิงจากอัตราแลกเปลี่ยนล่วงหน้า   
   ณ วันสิ้นรอบปีบัญชี
* มูลค่ายุติธรรมของโทเคนดิจิทัลเพื่อการลงทุน - คำนวณจากราคาปิดของหลักทรัพย์อ้างอิงจากศูนย์ซื้อขายสินทรัพย์ดิจิทัล  
   ที่ได้รับใบอนุญาตในประเทศไทย
* เครื่องมือทางการเงินอื่น - วิเคราะห์กระแสเงินสดคิดลด

ผลของการประมาณมูลค่ายุติธรรมทั้งหมดอยู่ในข้อมูลระดับ 2 และระดับ 3 กรณีที่มูลค่ายุติธรรมได้ถูกพิจารณาโดยอ้างอิงจากมูลค่าปัจจุบันและอัตราคิดลดที่ใช้ได้ถูกปรับปรุงด้วยความเสี่ยงด้านเครดิตของตัวเองหรือของคู่สัญญา บริษัทไม่ได้เปลี่ยนแปลงเทคนิคการประเมินมูลค่าในการกำหนดมูลค่ายุติธรรมระดับ 2 และระดับ 3

|  |
| --- |
| **7 เงินสดและรายการเทียบเท่าเงินสด** |

เงินสดและรายการเทียบเท่าเงินสด ณ วันที่ 30 กันยายน พ.ศ. 2568 และวันที่ 31 ธันวาคม พ.ศ. 2567 ประกอบด้วย

|  |  |  |  |  |
| --- | --- | --- | --- | --- |
|  | **ข้อมูลทางการเงินรวม** | | **ข้อมูลทางการเงินเฉพาะกิจการ** | |
|  | **30 กันยายน**  **พ.ศ. 2568** | **31 ธันวาคม**  **พ.ศ. 2567** | **30 กันยายน**  **พ.ศ. 2568** | **31 ธันวาคม**  **พ.ศ. 2567** |
|  | **บาท** | **บาท** | **บาท** | **บาท** |
|  |  |  |  |  |
| เงินสดในมือ | 200,000 | 200,000 | 200,000 | 200,000 |
| เงินฝากธนาคาร - กระแสรายวัน | 1,152,262 | 4,275,692 | 1,152,262 | 4,275,692 |
| เงินฝากธนาคาร - ออมทรัพย์ | 207,622,800 | 224,440,762 | 206,381,156 | 224,440,762 |
| เช็คในมือ | - | 270,438 | - | 270,438 |
| **รวม** | 208,975,062 | 229,186,892 | 207,733,418 | 229,186,892 |

ณ วันที่ 30 กันยายน พ.ศ. 2568 เงินฝากออมทรัพย์มีอัตราดอกเบี้ยร้อยละ 0.05 - 0.40 ต่อปี (31 ธันวาคม พ.ศ. 2567 : ร้อยละ 0.05 - 0.70 ต่อปี)

|  |
| --- |
| **8 เงินฝากประจำที่ครบกำหนดเกินกว่า 3 เดือน** |

ณ วันที่ 30 กันยายน พ.ศ. 2568 บริษัทมีสินทรัพย์ทางการเงินที่วัดมูลค่าด้วยราคาทุนตัดจำหน่ายในรูปแบบของเงินฝากประจำที่ครบกำหนดภายใน 24 เดือน จำนวน 21.45 ล้านบาท อัตราดอกเบี้ยร้อยละ 1.25 ต่อปี โดยจะครบกำหนดชำระระหว่างวันที่ 21 กุมภาพันธ์ ถึง 31 มีนาคม พ.ศ. 2570 (31 ธันวาคม พ.ศ. 2567 : 20.24 ล้านบาท โดยจะครบกำหนดชำระระหว่างวันที่ 21 กุมภาพันธ์ ถึง 31 มีนาคม พ.ศ. 2568)

|  |
| --- |
| **9 ลูกหนี้การค้าและลูกหนี้หมุนเวียนอื่น** |

|  |  |  |  |  |
| --- | --- | --- | --- | --- |
|  | **ข้อมูลทางการเงินรวม** | | **ข้อมูลทางการเงินเฉพาะกิจการ** | |
|  | **30 กันยายน**  **พ.ศ. 2568** | **31 ธันวาคม**  **พ.ศ. 2567** | **30 กันยายน**  **พ.ศ. 2568** | **31 ธันวาคม**  **พ.ศ. 2567** |
|  | **บาท** | **บาท** | **บาท** | **บาท** |
|  |  |  |  |  |
| ลูกหนี้การค้า - กิจการอื่น | 27,829,031 | 43,274,875 | 27,829,031 | 43,274,875 |
| หัก ค่าเผื่อผลขาดทุนที่คาดว่าจะเกิดขึ้น | (79,868) | (3,304,962) | (79,868) | (3,304,962) |
| ลูกหนี้การค้า - กิจการอื่น - สุทธิ | 27,749,163 | 39,969,913 | 27,749,163 | 39,969,913 |
|  |  |  |  |  |
| ลูกหนี้หมุนเวียนอื่น | 302,430 | 343,718 | 302,430 | 343,718 |
| ลูกหนี้กรมสรรพากร | 3,909,713 | - | 3,909,668 | - |
| ค่าใช้จ่ายจ่ายล่วงหน้า | 2,716,000 | 998,479 | 2,716,000 | 998,479 |
| สินทรัพย์ที่เกิดจากสัญญา | 18,652,221 | 38,646,377 | 18,652,221 | 38,646,377 |
| **รวม** | 53,329,527 | 79,958,487 | 53,329,482 | 79,958,487 |

สำหรับรอบระยะเวลาเก้าเดือนสิ้นสุดวันที่ 30 กันยายน พ.ศ. 2568 บริษัทกลับรายการผลขาดทุนด้านเครดิตที่คาดว่าจะเกิดขึ้น จำนวน 0.81 ล้านบาท และได้ตัดจำหน่ายลูกหนี้การค้าที่เคยรับรู้ผลขาดทุนด้านเครดิตที่คาดว่าจะเกิดขึ้นในอดีต จำนวน 2.42 ล้านบาท เนื่องจากไม่สามารถเก็บเงินได้

ณ วันที่ 30 กันยายน พ.ศ. 2568 และวันที่ 31 ธันวาคม พ.ศ. 2567 ลูกหนี้การค้าซึ่งแสดงรวมในรายการลูกหนี้การค้าและลูกหนี้หมุนเวียนอื่นในงบฐานะการเงินสามารถวิเคราะห์ตามอายุหนี้ที่ค้างชำระได้ดังนี้

|  |  |  |
| --- | --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** | |
|  | **30 กันยายน**  **พ.ศ. 2568** | **31 ธันวาคม**  **พ.ศ. 2567** |
|  | **บาท** | **บาท** |
|  |  |  |
| ยังไม่ถึงกำหนดชำระ (กำหนดชำระไม่เกิน 1 - 3 เดือน) | 20,872,718 | 22,800,937 |
| เกินกำหนดชำระ |  |  |
| ไม่เกิน 3 เดือน | 6,422,990 | 13,021,185 |
| 3 - 6 เดือน | 285,364 | 3,537,443 |
| 6 - 12 เดือน | 180,807 | 901,270 |
| เกินกว่า 12 เดือน | 67,152 | 3,014,040 |
|  | 27,829,031 | 43,274,875 |
| หัก ค่าเผื่อผลขาดทุนที่คาดว่าจะเกิดขึ้น | (79,868) | (3,304,962) |
| **รวม** | 27,749,163 | 39,969,913 |

ณ วันที่ 30 กันยายน พ.ศ. 2568 และวันที่ 31 ธันวาคม พ.ศ. 2567 สินทรัพย์ที่เกิดจากสัญญาในงบฐานะการเงินสามารถวิเคราะห์ตามอายุ โดยนับจากวันที่เกิดรายการได้ดังนี้

|  |  |  |
| --- | --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** | |
|  | **30 กันยายน**  **พ.ศ. 2568** | **31 ธันวาคม**  **พ.ศ. 2567** |
|  | **บาท** | **บาท** |
|  |  |  |
| ไม่เกิน 3 เดือน | 18,652,221 | 38,646,377 |
| **รวม** | 18,652,221 | 38,646,377 |

โดยปกติ สินทรัพย์ตามสัญญาคาดว่าจะถูกโอนไปเป็นลูกหนี้การค้าภายใน 1 ถึง 6 เดือน (พ.ศ. 2567 : ภายใน 1 ถึง 6 เดือน)

|  |
| --- |
| **10 เงินจ่ายล่วงหน้าค่าสินค้า** |

การเปลี่ยนแปลงของเงินจ่ายล่วงหน้าค่าสินค้าสำหรับรอบระยะเวลาเก้าเดือน สิ้นสุดวันที่ 30 กันยายน พ.ศ. 2568 มีดังนี้

|  |  |
| --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** |
|  | **บาท** |
|  |  |
| ยอดคงเหลือต้นรอบระยะเวลา | 56,913,720 |
| เพิ่มขึ้น | 315,133,022 |
| ได้รับสินค้าระหว่างรอบระยะเวลา | (291,781,841) |
| ยอดคงเหลือสิ้นรอบระยะเวลา | 80,264,901 |

|  |
| --- |
| **11 เงินให้กู้ยืมระยะสั้น** |

ณ วันที่ 30 กันยายน พ.ศ. 2568 บริษัทมีเงินให้กู้ยืมระยะสั้นแก่กิจการภายนอกในรูปแบบของตั๋วสัญญาใช้เงิน จำนวน 3.00 ล้านบาท อัตราดอกเบี้ยร้อยละ 1 ต่อเดือนและไม่มีหลักทรัพย์ค้ำประกัน โดยมีกำหนดชำระคืนเงินต้นและดอกเบี้ยภายในวันที่ 30 ตุลาคม พ.ศ. 2568 และมีการขยายระยะเวลากำหนดชำระคืนเงินต้นและดอกเบี้ยเป็นภายในวันที่ 25 พฤศจิกายน พ.ศ. 2568 (31 ธันวาคม พ.ศ. 2567 : ไม่มี)

ณ วันที่ 30 กันยายน พ.ศ. 2568 บริษัทมีเงินให้กู้ยืมระยะสั้นแก่กิจการภายนอกในรูปแบบของสัญญากู้ยืมเงินจำนวน 5.00 ล้านบาท อัตราดอกเบี้ยร้อยละ 1.5 ต่อระยะเวลา 15 วันและไม่มีหลักทรัพย์ค้ำประกัน โดยได้รับชำระคืนเงินต้นและดอกเบี้ยแล้วในวันที่ 10 ตุลาคม พ.ศ. 2568 (31 ธันวาคม พ.ศ. 2567 : ไม่มี)

ณ วันที่ 30 กันยายน พ.ศ. 2568 บริษัทมีเงินให้กู้ยืมระยะสั้นแก่บุคคลภายนอกในรูปแบบของสัญญากู้ยืมเงินจำนวน 0.61 ล้านบาท อัตราดอกเบี้ยร้อยละ 7 ต่อปีและไม่มีหลักทรัพย์ค้ำประกัน โดยได้รับชำระคืนเงินต้นและดอกเบี้ยแล้วในวันที่ 23 ตุลาคม พ.ศ. 2568 (31 ธันวาคม พ.ศ. 2567 : ไม่มี)

|  |
| --- |
| **12 สินค้าคงเหลือ** |

|  |  |  |
| --- | --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** | |
|  | **30 กันยายน**  **พ.ศ. 2568** | **31 ธันวาคม**  **พ.ศ. 2567** |
|  | **บาท** | **บาท** |
|  |  |  |
| สินค้าสำเร็จรูป | 44,880,281 | 35,245,489 |
| งานระหว่างทำ | 8,227 | 1,389 |
| สินค้าระหว่างทาง | 1,790,823 | 4,097,532 |
| วัตถุดิบและวัสดุสิ้นเปลือง | 162,544 | 183,896 |
|  | 46,841,875 | 39,528,306 |
| หัก ค่าเผื่อการลดมูลค่าสินค้าคงเหลือ | (5,971,241) | (4,522,181) |
| **รวม** | 40,870,634 | 35,006,125 |

สำหรับรอบระยะเวลาเก้าเดือนสิ้นสุดวันที่ 30 กันยายน พ.ศ. 2568 บริษัทรับรู้ขาดทุนจากการปรับมูลค่าสินค้าคงเหลือในงบกำไรขาดทุนเบ็ดเสร็จจำนวน 1.45 ล้านบาท (31 ธันวาคม พ.ศ. 2567 : รับรู้กำไรจากการปรับมูลค่าสินค้าคงเหลือในงบกำไรขาดทุนเบ็ดเสร็จจำนวน   
0.26 ล้านบาท)

|  |
| --- |
| **13 เงินฝากธนาคารที่มีภาระค้ำประกัน** |

ณ วันที่ 30 กันยายน พ.ศ. 2568 บริษัทมีเงินฝากธนาคารที่มีภาระค้ำประกันเพื่อเป็นหลักประกันสำหรับหนังสือค้ำประกันที่ออกโดยสถาบันทางการเงินสำหรับใช้เป็นหลักประกันตามสัญญากับหน่วยงานราชการจำนวน 12.31 ล้านบาท (31 ธันวาคม พ.ศ. 2567 : สำหรับการชำระเงินค่าสินค้าจำนวน 1.00 ล้านบาท และสำหรับใช้เป็นหลักประกันตามสัญญากับหน่วยงานราชการจำนวน 5.11 ล้านบาท) (หมายเหตุ 27)

|  |
| --- |
| **14 เงินลงทุนในการร่วมค้าและบริษัทย่อย** |

## รายละเอียดของเงินลงทุน

ณ วันที่ 30 กันยายน พ.ศ. 2568 และ 31 ธันวาคม พ.ศ. 2567 เงินลงทุนในการร่วมค้าและบริษัทย่อยที่เปลี่ยนแปลงจากจากงบการเงินสำหรับปีสิ้นสุดวันที่ 31 ธันวาคม พ.ศ. 2567 มีดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ชื่อบริษัท** | **ประเทศที่**  **จดทะเบียน** | **ลักษณะธุรกิจ** |  | | **ข้อมูลทางการเงินรวม** | | **ข้อมูลทางการเงิน**  **เฉพาะกิจการ** | |
| **สัดส่วน**  **ความเป็นเจ้าของ** | | **เงินลงทุนตามวิธี**  **ส่วนได้เสีย** | | **เงินลงทุนตามวิธี**  **ราคาทุน** | |
| **30 กันยายน พ.ศ. 2568** | **31 ธันวาคม พ.ศ. 2567** | **30 กันยายน พ.ศ. 2568** | **31 ธันวาคม พ.ศ. 2567** | **30 กันยายน พ.ศ. 2568** | **31 ธันวาคม พ.ศ. 2567** |
| **%** | **%** | **บาท** | **บาท** | **บาท** | **บาท** |
|  |  |  |  |  |  |  |  |  |
| **การร่วมค้า** |  |  |  |  |  |  |  |  |
| บริษัท กริดเด็กซ์ จำกัด | ประเทศไทย | ประกอบธุรกิจ  ด้านพลังงาน  ทดแทน | 40 | - | 1,996,935 | - | 2,000,000 | - |
|  |  |  |  |  |  |  |  |  |
| **รวม** |  |  |  |  | 1,996,935 | - | 2,000,000 | - |
|  |  |  |  |  |  |  |  |  |
| **บริษัทย่อย** |  |  |  |  |  |  |  |  |
| บริษัท อีโวนิค จำกัด | ประเทศไทย | ให้เช่าและจำหน่าย  รถยนต์บรรทุกไฟฟ้า  โดยเป็นการเปลี่ยน  เครื่องยนต์สันดาป  เป็นระบบไฟฟ้า  100% | 51 | - | - | - | 637,500 | - |
| **รวม** |  |  |  |  | - | - | 637,500 | - |

## การเปลี่ยนแปลงของเงินลงทุน

*เงินลงทุนในการร่วมค้า*

การเปลี่ยนแปลงของเงินลงทุนในการร่วมค้าสำหรับรอบระยะเวลาเก้าเดือนสิ้นสุดวันที่ 30 กันยายน พ.ศ. 2568 มีดังนี้

|  |  |  |
| --- | --- | --- |
|  | **ข้อมูลทางการเงินรวม** | **ข้อมูลทางการเงินเฉพาะกิจการ** |
|  | **เงินลงทุนตามวิธีส่วนได้เสีย** | **เงินลงทุนตามวิธีราคาทุน** |
|  | **30 กันยายน พ.ศ. 2568** | **30 กันยายน พ.ศ. 2568** |
|  | **บาท** | **บาท** |
|  |  |  |
| มูลค่าตามบัญชีต้นรอบระยะเวลา | - | - |
| การลงทุนเพิ่ม | 2,000,000 | 2,000,000 |
| ส่วนแบ่งขาดทุนจากการร่วมค้า | (3,065) | - |
| มูลค่าตามบัญชีสิ้นรอบระยะเวลา | 1,996,935 | 2,000,000 |

เมื่อวันที่ 13 พฤษภาคม พ.ศ. 2568 ที่ประชุมคณะกรรมการบริษัท ครั้งที่ 3/2568 มีมติอนุมัติให้บริษัทร่วมลงทุนเพื่อจัดตั้งบริษัท   
กริดเด็กซ์ จำกัด โดยมีทุนจดทะเบียน จำนวน 5.00 ล้านบาท ทั้งนี้ บริษัทจะถือหุ้นในสัดส่วนร้อยละ 40 ของทุนจดทะเบียน คิดเป็นเงินลงทุน 2.00 ล้านบาท เพื่อประกอบธุรกิจด้านพลังงานทดแทน ได้แก่ ระบบผลิตไฟฟ้าด้วยพลังงานแสงอาทิตย์ ให้บริการไฟฟ้า  
ด้วยสถานีอัดประจุไฟฟ้า ระบบไฟฟ้าและอุปกรณ์เกี่ยวข้องกับการควบคุมเมืองอัจฉริยะ และให้บริการเช่ายานยนต์ไฟฟ้า

สัญญาผู้ถือหุ้นของบริษัท กริดเด็กซ์ จำกัด กำหนดให้กิจกรรมที่เกี่ยวข้องต้องได้รับความเห็นชอบเป็นเอกฉันท์จากผู้เป็นหุ้นส่วน  
ทุกฝ่าย โดยหุ้นส่วนทั้งสองฝ่ายมีสิทธิในสินทรัพย์สุทธิของการร่วมการงาน บริษัทจึงจัดประเภทเป็นการร่วมค้า

เมื่อวันที่ 14 พฤษภาคม พ.ศ. 2568 ได้มีการดำเนินการจดทะเบียนจัดตั้งบริษัท กริดเด็กซ์ จำกัด และเรียกชำระค่าหุ้นแล้วทั้งจำนวน ทั้งนี้ ณ วันที่ 30 กันยายน พ.ศ. 2568 บริษัทยังไม่ได้จ่ายชำระเงินลงทุนจำนวน 2.00 ล้านบาท โดยแสดงเป็นเจ้าหนี้เงินลงทุน  
ในการร่วมค้าในงบฐานะการเงิน

*เงินลงทุนในบริษัทย่อย*

การเปลี่ยนแปลงของเงินลงทุนในบริษัทย่อยสำหรับรอบระยะเวลาเก้าเดือนสิ้นสุดวันที่ 30 กันยายน พ.ศ. 2568 มีดังนี้

|  |  |
| --- | --- |
|  | **ข้อมูลทางการเงินเฉพาะกิจการ** |
|  | **เงินลงทุนตามวิธีราคาทุน** |
|  | **30 กันยายน พ.ศ. 2568** |
|  | **บาท** |
|  |  |
| มูลค่าตามบัญชีต้นรอบระยะเวลา | - |
| การลงทุนเพิ่ม | 637,500 |
| มูลค่าตามบัญชีสิ้นรอบระยะเวลา | 637,500 |

เมื่อวันที่ 13 สิงหาคม พ.ศ. 2568 ที่ประชุมคณะกรรมการบริษัท ครั้งที่ 4/2568 มีมติอนุมัติการจัดตั้งบริษัทย่อยคือ บริษัท อีโวนิค จำกัด ด้วยทุนจดทะเบียน 5.00 ล้านบาท ประกอบด้วยหุ้นสามัญ 50,000 หุ้น มูลค่าที่ตราไว้หุ้นละ 100 บาท โดยบริษัทถือหุ้น  
ในสัดส่วนร้อยละ 51 ของทุนจดทะเบียน คิดเป็นเงินลงทุน 2.55 ล้านบาทเพื่อดำเนินธุรกิจเกี่ยวกับการให้เช่าและจำหน่ายรถยนต์บรรทุกไฟฟ้าโดยเป็นการเปลี่ยนเครื่องยนต์สันดาปเป็นระบบไฟฟ้า 100%

เมื่อวันที่ 22 สิงหาคม พ.ศ. 2568 ได้มีการดำเนินการจดทะเบียนจัดตั้งบริษัท อีโวนิค จำกัด โดยบริษัทย่อยดังกล่าวได้เรียกชำระมูลค่าหุ้นสามัญบางส่วนจากผู้ถือหุ้นจำนวน 50,000 หุ้น หุ้นละ 25 บาท เป็นจำนวนเงิน 1.25 ล้านบาท ภายหลังการชำระค่าหุ้น บริษัท อิทธิฤทธิ์ ไนซ์ คอร์ปอเรชั่น จำกัด (มหาชน) มีเงินลงทุนทั้งหมดในบริษัท อีโวนิค จำกัด จำนวน 0.64 ล้านบาท

|  |
| --- |
| **15 สินทรัพย์สิทธิการใช้** |

การเปลี่ยนแปลงของสินทรัพย์สิทธิการใช้สำหรับรอบระยะเวลาเก้าเดือนสิ้นสุดวันที่ 30 กันยายน พ.ศ. 2568 มีดังนี้

|  |  |
| --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** |
|  | **บาท** |
|  |  |
| มูลค่าตามบัญชีต้นรอบระยะเวลา - สุทธิ | 37,471,310 |
| ค่าเสื่อมราคา | (3,095,968) |
| มูลค่าตามบัญชีสิ้นรอบระยะเวลา - สุทธิ | 34,375,342 |

บริษัทเช่าสินทรัพย์หลายประเภทประกอบด้วย อาคารสำนักงานและคลังสินค้า อายุเช่าเท่ากับ 3 ปี โดยมีสิทธิต่ออายุสัญญาเช่า  
ตามเงื่อนไขที่ตกลงร่วมกัน และยานพาหนะ อายุเช่าเท่ากับ 3 ปี

|  |
| --- |
| **16 ส่วนปรับปรุงอาคารเช่าและอุปกรณ์** |

การเปลี่ยนแปลงของส่วนปรับปรุงอาคารเช่าและอุปกรณ์สำหรับรอบระยะเวลาเก้าเดือน สิ้นสุดวันที่ 30 กันยายน พ.ศ. 2568 มีดังนี้

|  |  |
| --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** |
|  | **บาท** |
|  |  |
| มูลค่าตามบัญชีต้นรอบระยะเวลา - สุทธิ | 11,606,965 |
| เพิ่มขึ้น | 2,627,625 |
| จำหน่าย - สุทธิ | (4,240) |
| ค่าเสื่อมราคา | (1,426,545) |
| มูลค่าตามบัญชีสิ้นรอบระยะเวลา - สุทธิ | 12,803,805 |

ณ วันที่ 30 กันยายน พ.ศ. 2568 บริษัทมีอุปกรณ์จำนวนหนึ่งซึ่งตัดค่าเสื่อมราคาหมดแล้ว แต่ยังใช้งานอยู่ ราคาทุนก่อนหักค่าเสื่อมราคาสะสมของสินทรัพย์ดังกล่าวมีจำนวน 15.87 ล้านบาท (31 ธันวาคม พ.ศ. 2567 : 11.43 ล้านบาท)

ณ วันที่ 30 กันยายน พ.ศ. 2568 บริษัทมีรถยนต์ภายใต้สัญญาเช่าซื้อ โดยมีมูลค่าตามบัญชีสุทธิเท่ากับ 2.29 ล้านบาท (31 ธันวาคม พ.ศ. 2567 : ไม่มี)

|  |
| --- |
| **17 สินทรัพย์ไม่มีตัวตนอื่น** |

สินทรัพย์ไม่มีตัวตนอื่น ประกอบด้วย โปรแกรมคอมพิวเตอร์และเครื่องหมายการค้า

การเปลี่ยนแปลงของสินทรัพย์ไม่มีตัวตนอื่นสำหรับรอบระยะเวลาเก้าเดือนสิ้นสุดวันที่ 30 กันยายน พ.ศ. 2568 มีดังนี้

|  |  |
| --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** |
|  | **บาท** |
|  |  |
| มูลค่าตามบัญชีต้นรอบระยะเวลา - สุทธิ | 3,329,922 |
| ค่าตัดจำหน่าย | (452,871) |
| มูลค่าตามบัญชีสิ้นรอบระยะเวลา - สุทธิ | 2,877,051 |

|  |
| --- |
| **18 เจ้าหนี้การค้าและเจ้าหนี้หมุนเวียนอื่น** |

|  |  |  |
| --- | --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** | |
|  | **30 กันยายน**  **พ.ศ. 2568** | **31 ธันวาคม**  **พ.ศ. 2567** |
|  | **บาท** | **บาท** |
|  |  |  |
| เจ้าหนี้การค้า | 45,160,587 | 45,785,706 |
| เจ้าหนี้หมุนเวียนอื่น | 1,113,849 | 1,397,398 |
| เจ้าหนี้กรมสรรพากร | 87,292 | 4,677,809 |
| เจ้าหนี้เงินลงทุนในการร่วมค้า | 2,000,000 | - |
| ค่าใช้จ่ายค้างจ่าย | 4,399,043 | 4,223,310 |
| **รวม** | 52,760,771 | 56,084,223 |

|  |
| --- |
| **19 เงินกู้ยืมระยะยาวจากสถาบันทางการเงิน** |

การเปลี่ยนแปลงของเงินกู้ยืมระยะยาวจากสถาบันทางการเงินสำหรับรอบระยะเวลาเก้าเดือนสิ้นสุดวันที่ 30 กันยายน พ.ศ. 2568   
มีดังนี้

|  |  |
| --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** |
|  | **บาท** |
|  |  |
| ยอดคงเหลือต้นรอบระยะเวลา | 9,417,339 |
| จ่ายคืนเงินกู้ยืมระยะยาว | (2,392,780) |
| ตัดจำหน่ายค่าธรรมเนียม | 38,747 |
| ยอดคงเหลือสิ้นรอบระยะเวลา | 7,063,306 |

ณ วันที่ 30 กันยายน พ.ศ. 2568 บริษัทมีเงินกู้ยืมระยาวจากสถาบันการเงินซึ่งมีวัตถุประสงค์เพื่อใช้ในการดำเนินงานของบริษัท   
เงินกู้ยืมระยะยาวมีอัตราดอกเบี้ยที่แท้จริง ณ วันที่ในงบฐานะการเงิน อยู่ที่อัตราร้อยละ 7.42 ต่อปี (31 ธันวาคม พ.ศ. 2567 : ร้อยละ 7.79 ต่อปี) และมีกำหนดชำระคืนภายในปี พ.ศ. 2570 เงินกู้ยืมระยาวดังกล่าวค้ำประกันโดยกรรมการและผู้ถือหุ้นรายใหญ่ของบริษัท

|  |
| --- |
| **20 ประมาณการหนี้สินสำหรับการรับประกันสินค้า** |

การเปลี่ยนแปลงของประมาณการหนี้สินสำหรับการรับประกันสินค้าสำหรับรอบระยะเวลาเก้าเดือนสิ้นสุดวันที่ 30 กันยายน พ.ศ. 2568   
มีดังนี้

|  |  |
| --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** |
|  | **บาท** |
|  |  |
| ยอดคงเหลือต้นรอบระยะเวลา | 820,593 |
| ประมาณการหนี้สินที่เพิ่มขึ้น | 1,165,650 |
| ประมาณการหนี้สินที่ใช้ในระหว่างรอบระยะเวลา | (816,834) |
| ยอดคงเหลือสิ้นรอบระยะเวลา | 1,169,409 |

|  |
| --- |
| **21 ทุนเรือนหุ้นและส่วนเกินมูลค่าหุ้น** |

|  |  |  |  |  |  |  |
| --- | --- | --- | --- | --- | --- | --- |
|  | **ทุนจดทะเบียน** | | **ทุนออกและชำระแล้ว** | | | |
|  | **จำนวนหุ้น** | **หุ้นสามัญ** | **จำนวนหุ้น** | **หุ้นสามัญ** | **ส่วนเกิน มูลค่าหุ้น** | **รวม** |
|  | **พันหุ้น** | **พันบาท** | **พันหุ้น** | **พันบาท** | **พันบาท** | **พันบาท** |
|  |  |  |  |  |  |  |
| ณ วันที่ 1 มกราคม พ.ศ. 2567 | 270,000 | 135,000 | 270,000 | 135,000 | 165,470 | 300,470 |
| ณ วันที่ 31 ธันวาคม พ.ศ. 2567 | 270,000 | 135,000 | 270,000 | 135,000 | 165,470 | 300,470 |
| การจดทะเบียนหุ้น | 25,000 | 12,500 | - | - | - | - |
| การเพิ่มหุ้นสามัญ | - | - | 200 | 100 | 180 | 280 |
| ณ วันที่ 30 กันยายน พ.ศ. 2568 | 295,000 | 147,500 | 270,200 | 135,100 | 165,650 | 300,750 |

เมื่อวันที่ 22 เมษายน พ.ศ. 2568 ที่ประชุมสามัญผู้ถือหุ้นประจำปี พ.ศ. 2568 มีมติอนุมัติให้เพิ่มทุนจดทะเบียน จำนวน 25,000,000 หุ้น โดยการออกหุ้นสามัญเพิ่มทุนจำนวน 25,000,000 หุ้น มูลค่าที่ตราไว้หุ้นละ 0.50 บาท เพื่อเสนอขายให้แก่บุคคลในวงจำกัด ซึ่งบริษัทได้จดทะเบียนเพิ่มทุนจดทะเบียนกับกระทรวงพาณิชย์ เมื่อวันที่ 25 เมษายน พ.ศ. 2568

เมื่อวันที่ 21 กรกฎาคม พ.ศ. 2568 ผู้ลงทุนรายหนึ่งได้จองซื้อและชำระค่าหุ้นจำนวน 200,000 หุ้น ในราคาจองซื้อ 1.40 บาทต่อหุ้น เป็นจำนวนเงิน 280,000 บาท และบริษัทได้จดทะเบียนกับกระทรวงพาณิชย์เมื่อวันที่ 1 สิงหาคม พ.ศ. 2568 รวมหุ้นสามัญที่  
จดทะเบียนและชำระแล้วทั้งสิ้น 270.20 ล้านหุ้น

|  |
| --- |
| **22 เงินปันผล** |

เมื่อวันที่ 22 เมษายน พ.ศ. 2568 ที่ประชุมสามัญผู้ถือหุ้นประจำปี พ.ศ. 2568 ได้อนุมัติการจ่ายเงินปันผลจากกำไรสุทธิสำหรับปีสิ้นสุดวันที่ 31 ธันวาคม พ.ศ. 2567 จำนวน 0.10 บาทต่อหุ้น รวมเป็นจำนวนเงินทั้งสิ้น 27.00 ล้านบาท บริษัทจ่ายเงินปันผลในวันที่   
20 พฤษภาคม พ.ศ. 2568 (31 ธันวาคม พ.ศ. 2567 : ไม่มี)

|  |
| --- |
| **23 สำรองตามกฎหมาย** |

ตามบทบัญญัติแห่งพระราชบัญญัติบริษัทมหาชนจำกัด พ.ศ. 2535 มาตรา 116 บริษัทต้องจัดสรรทุนสำรองตามกฎหมายอย่างน้อยร้อยละ 5 ของกำไรสุทธิประจำปีหลังจากหักขาดทุนสะสมยกมา (ถ้ามี) จนกว่าสำรองดังกล่าวมีจำนวนไม่น้อยกว่าร้อยละ 10 ของ  
ทุนจดทะเบียน เงินสำรองนี้จะนำไปจ่ายเป็นเงินปันผลไม่ได้

ณ วันที่ 30 กันยายน พ.ศ. 2568 บริษัทมีเงินสำรองตามกฎหมายจำนวน 9.80 ล้านบาท (31 ธันวาคม พ.ศ. 2567 : 9.80 ล้านบาท)

|  |
| --- |
| **24 ภาษีเงินได้** |

ค่าใช้จ่ายภาษีเงินได้ระหว่างกาลรับรู้ด้วยประมาณการของฝ่ายบริหารโดยใช้อัตราภาษีเดียวกันกับอัตราภาษีเงินได้ถัวเฉลี่ย  
ถ่วงน้ำหนักทั้งปีที่คาดว่าจะเกิดขึ้น โดยประมาณการอัตราภาษีเงินได้ถัวเฉลี่ยถ่วงน้ำหนักสำหรับปีที่ใช้สำหรับรอบระยะเวลา  
ระหว่างกาลเก้าเดือน สิ้นสุดวันที่ 30 กันยายน พ.ศ. 2568 คือ อัตราร้อยละ 20.07 ต่อปี เปรียบเทียบกับประมาณการอัตราภาษีเงินได้  
ที่ใช้ในรอบระยะเวลาระหว่างกาลเก้าเดือน สิ้นสุดวันที่ 30 กันยายน พ.ศ. 2567 คือ อัตราร้อยละ 21.89 โดยผลการเปลี่ยนแปลงของอัตราภาษีเงินได้ถัวเฉลี่ยสำหรับบริษัทเกิดจากการลดลงของรายการบวกกลับทางภาษีที่เกี่ยวข้องกับรายจ่ายเกี่ยวกับรถยนต์นั่ง

|  |
| --- |
| **25 กำไรต่อหุ้นขั้นพื้นฐาน** |

กำไรต่อหุ้นขั้นพื้นฐานคำนวณจากกำไรสำหรับรอบระยะเวลาและจำนวนหุ้นสามัญที่ถือโดยผู้ถือหุ้นโดยแสดงการคำนวณ ดังนี้

จำนวนหุ้นสามัญสำหรับรอบระยะเวลาสิ้นสุดวันที่ 30 กันยายน พ.ศ. 2568 และ พ.ศ. 2567 คำนวณได้ดังนี้

|  |  |  |  |  |
| --- | --- | --- | --- | --- |
|  | **ข้อมูลทางการเงินรวม** | | **ข้อมูลทางการเงินเฉพาะกิจการ** | |
| **สำหรับรอบระยะเวลาสามเดือนสิ้นสุด**  **วันที่ 30 กันยายน** | **30 กันยายน**  **พ.ศ. 2568** | **30 กันยายน**  **พ.ศ. 2567** | **30 กันยายน**  **พ.ศ. 2568** | **30 กันยายน**  **พ.ศ. 2567** |
|  | **บาท** | **บาท** | **บาท** | **บาท** |
|  |  |  |  |  |
| จำนวนหุ้นสามัญถัวเฉลี่ยถ่วงน้ำหนัก  ณ วันที่ 30 กันยายน | 270,156,522 | 270,000,000 | 270,156,522 | 270,000,000 |
| กำไรสุทธิสำหรับรอบระยะเวลาส่วนของผู้เป็นเจ้าของ  ของบริษัท | 5,331,587 | 4,173,985 | 5,335,826 | 4,173,985 |
| กำไรต่อหุ้นขั้นพื้นฐาน (บาทต่อหุ้น) | 0.020 | 0.015 | 0.020 | 0.015 |

|  |  |  |  |  |
| --- | --- | --- | --- | --- |
|  | **ข้อมูลทางการเงินรวม** | | **ข้อมูลทางการเงินเฉพาะกิจการ** | |
| **สำหรับรอบระยะเวลาเก้าเดือนสิ้นสุด**  **วันที่ 30 กันยายน** | **30 กันยายน**  **พ.ศ. 2568** | **30 กันยายน**  **พ.ศ. 2567** | **30 กันยายน**  **พ.ศ. 2568** | **30 กันยายน**  **พ.ศ. 2567** |
|  | **บาท** | **บาท** | **บาท** | **บาท** |
|  |  |  |  |  |
| จำนวนหุ้นสามัญถัวเฉลี่ยถ่วงน้ำหนัก  ณ วันที่ 30 กันยายน | 270,052,747 | 270,000,000 | 270,052,747 | 270,000,000 |
| กำไรสุทธิสำหรับรอบระยะเวลาส่วนของผู้เป็นเจ้าของ  ของบริษัท | 23,219,012 | 18,793,847 | 23,226,316 | 18,793,847 |
| กำไรต่อหุ้นขั้นพื้นฐาน (บาทต่อหุ้น) | 0.086 | 0.070 | 0.086 | 0.070 |

|  |
| --- |
| **26 รายการกับบุคคลหรือกิจการที่เกี่ยวข้องกัน** |

บุคคลหรือกิจการที่เกี่ยวข้องกันกับบริษัท หมายถึง บุคคลหรือกิจการที่มีอำนาจควบคุมบริษัทถูกควบคุมโดยบริษัท ไม่ว่าจะเป็น  
โดยทางตรงหรือทางอ้อม หรืออยู่ภายใต้การควบคุมเดียวกันกับบริษัท รวมถึงบริษัทที่ทำหน้าที่ถือหุ้น นอกจากนี้บุคคลหรือกิจการ  
ที่เกี่ยวข้องกันยังรวมถึงบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อม และมีอิทธิพลอย่างเป็นสาระสำคัญกับบริษัท ผู้บริหารสำคัญ กรรมการหรือพนักงานของบริษัท ตลอดทั้งสมาชิกในครอบครัวที่ใกล้ชิดกับบุคคลดังกล่าวและกิจการที่เกี่ยวข้องกับบุคคลเหล่านั้น

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการบริษัทคำนึงถึงเนื้อหาของความสัมพันธ์มากกว่ารูปแบบทางกฎหมาย

รายการที่มีขึ้นกับบุคคลหรือกิจการที่เกี่ยวข้องกันได้กำหนดขึ้นโดยใช้ราคาตลาดหรือในราคาที่ตกลงกันตามสัญญาหากไม่มีราคาตลาดรองรับ

ความสัมพันธ์ที่มีกับบุคคลหรือกิจการที่เกี่ยวข้องกันมีดังนี้

| **ชื่อกิจการ** | **ลักษณะธุรกิจ** | **ประเทศที่จัดตั้ง** | **ลักษณะความสัมพันธ์** |
| --- | --- | --- | --- |
|  |  |  |  |
| บริษัท คุณาลัย พร็อพเพอร์ตี้ จำกัด | พัฒนาอสังหาริมทรัพย์ | ไทย | กรรมการร่วมกัน |
| บริษัท กริดเด็กซ์ จำกัด | ประกอบธุรกิจด้านพลังงานทดแทน | ไทย | การร่วมค้า |
| บริษัท อีโวนิค จำกัด | ให้เช่าและจำหน่ายรถยนต์บรรทุกไฟฟ้า  โดยเป็นการเปลี่ยนเครื่องยนต์สันดาป  เป็นระบบไฟฟ้า 100% | ไทย | บริษัทย่อย |

**ก) รายการกับบุคคลหรือกิจการที่เกี่ยวข้องกัน**

รายการกับบุคลหรือกิจการที่เกี่ยวข้องกันสำหรับรอบระยะเวลาสามเดือนสิ้นสุดวันที่ 30 กันยายน มีดังนี้

|  |  |  |  |
| --- | --- | --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** | | |
|  | **30 กันยายน**  **พ.ศ. 2568** | **30 กันยายน**  **พ.ศ. 2567** | **นโยบายการ** |
|  | **บาท** | **บาท** | **กำหนดราคา** |
|  |  |  |  |
| **กิจการที่เกี่ยวข้องกัน** |  |  |  |
| ดอกเบี้ยจ่าย | 338,264 | 360,200 | ราคาตลาด |
| ค่าเช่าสินทรัพย์ | 420,000 | 528,000 | ราคาตลาด |
|  |  |  |  |
| **บุคคลที่เกี่ยวข้องกัน** |  |  |  |
| ค่าที่ปรึกษา | 360,000 | 360,000 | ราคาที่ตกลงกัน |

รายการกับบุคลหรือกิจการที่เกี่ยวข้องกันสำหรับรอบระยะเวลาเก้าเดือนสิ้นสุดวันที่ 30 กันยายน มีดังนี้

|  |  |  |  |
| --- | --- | --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** | | |
|  | **30 กันยายน**  **พ.ศ. 2568** | **30 กันยายน**  **พ.ศ. 2567** | **นโยบายการ** |
|  | **บาท** | **บาท** | **กำหนดราคา** |
|  |  |  |  |
| **กิจการที่เกี่ยวข้องกัน** |  |  |  |
| รายได้จากการขายสินทรัพย์ | - | 186,916 | ราคาที่ตกลงกัน |
| ดอกเบี้ยจ่าย | 1,031,436 | 1,096,595 | ราคาตลาด |
| ค่าเช่าสินทรัพย์ | 1,404,000 | 1,577,000 | ราคาตลาด |
|  |  |  |  |
| **บุคคลที่เกี่ยวข้องกัน** |  |  |  |
| ค่าที่ปรึกษา | 1,080,000 | 1,080,000 | ราคาที่ตกลงกัน |

**ข) ยอดคงเหลือของกิจการที่เกี่ยวข้องกัน**

ยอดคงเหลือ ณ วันสิ้นรอบระยะเวลารายงานที่เกี่ยวข้องกับรายการกับบุคคลหรือกิจการที่เกี่ยวข้องกัน มีดังนี้

|  |  |  |
| --- | --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** | |
|  | **30 กันยายน**  **พ.ศ. 2568** | **31 ธันวาคม**  **พ.ศ. 2567** |
|  | **บาท** | **บาท** |
|  |  |  |
| **สินทรัพย์สิทธิการใช้** |  |  |
| กิจการที่เกี่ยวข้องกัน | 34,375,342 | 37,471,310 |
|  |  |  |
| **หนี้สินตามสัญญาเช่า** |  |  |
| กิจการที่เกี่ยวข้องกัน | 35,157,805 | 36,826,369 |
|  |  |  |
| **เจ้าหนี้เงินลงทุนในการร่วมค้า** |  |  |
| การร่วมค้า | 2,000,000 | - |

**ค) ค่าตอบแทนผู้บริหารสำคัญของกิจการ**

ค่าตอบแทนที่จ่ายหรือค้างจ่ายสำหรับรอบระยะเวลาสามเดือนสิ้นสุดวันที่ 30 กันยายน พ.ศ. 2568 และ พ.ศ. 2567 สำหรับผู้บริหารสำคัญมีดังนี้

|  |  |  |
| --- | --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** | |
|  | **30 กันยายน**  **พ.ศ. 2568** | **30 กันยายน**  **พ.ศ. 2567** |
|  | **บาท** | **บาท** |
|  |  |  |
| เงินเดือนและผลประโยชน์ระยะสั้นอื่น | 2,680,000 | 3,115,000 |
| ผลประโยชน์หลังออกจากงาน | 49,090 | 113,288 |
| **รวม** | 2,729,090 | 3,228,288 |

ค่าตอบแทนที่จ่ายหรือค้างจ่ายสำหรับรอบระยะเวลาเก้าเดือนสิ้นสุดวันที่ 30 กันยายน พ.ศ. 2568 และ พ.ศ. 2567 สำหรับผู้บริหารสำคัญมีดังนี้

|  |  |  |
| --- | --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** | |
|  | **30 กันยายน**  **พ.ศ. 2568** | **30 กันยายน**  **พ.ศ. 2567** |
|  | **บาท** | **บาท** |
|  |  |  |
| เงินเดือนและผลประโยชน์ระยะสั้นอื่น | 9,359,667 | 9,267,600 |
| ผลประโยชน์หลังออกจากงาน | 288,750 | 339,865 |
| **รวม** | 9,648,417 | 9,607,465 |

|  |
| --- |
| **27 ภาระผูกพันและหนี้สินที่อาจเกิดขึ้น** |

***ภาระผูกพัน***

*หนังสือคํ้าประกันจากธนาคาร*

ณ วันที่ 30 กันยายน พ.ศ. 2568 บริษัทมีวงเงินหนังสือค้ำประกันที่ยังไม่ได้ใช้กับสถาบันการเงินในประเทศ จำนวน 70.06 ล้านบาท (31 ธันวาคม พ.ศ. 2567 : 34.45 ล้านบาท)

ณ วันที่ 30 กันยายน พ.ศ. 2568 บริษัทมีหนังสือค้ำประกันที่ออกโดยสถาบันการเงินในประเทศจำนวน 29.94 ล้านบาท (31 ธันวาคม   
พ.ศ. 2567 : 16.55 ล้านบาท) เพื่อใช้ในหลักประกันตามสัญญากับหน่วยงานราชการซึ่งเป็นไปตามปกติธุรกิจของบริษัทโดยมีบัญชี  
เงินฝากเป็นหลักประกันและกรรมการและผู้ถือหุ้นรายใหญ่ของบริษัทเป็นผู้ค้ำประกัน (หมายเหตุ 13)

*เงินเบิกเกินบัญชี*

ณ วันที่ 30 กันยายน พ.ศ. 2568 บริษัทมีวงเงินเบิกเกินบัญชีซึ่งยังไม่ได้เบิกใช้กับธนาคารจำนวน 5.00 ล้านบาท (31 ธันวาคม   
พ.ศ. 2567 : 14.36 ล้านบาท) โดยมีโฉนดที่ดินของผู้ถือหุ้นรายใหญ่ของบริษัทและบัญชีเงินฝากเป็นหลักประกัน และกรรมการและผู้ถือหุ้นรายใหญ่ของบริษัทเป็นผู้ค้ำประกัน

*สินเชื่อหมุนเวียน*

ณ วันที่ 30 กันยายน พ.ศ. 2568 บริษัทมีวงเงินสินเชื่อหมุนเวียนที่ยังไม่ได้เบิกใช้กับธนาคารจำนวน 15.00 ล้านบาท (31 ธันวาคม พ.ศ. 2567 : 15.00 ล้านบาท) โดยมีโฉนดที่ดินของผู้ถือหุ้นรายใหญ่ของบริษัทและบัญชีเงินฝากเป็นหลักประกัน และกรรมการและผู้ถือหุ้นรายใหญ่ของบริษัทเป็นผู้ค้ำประกัน

*เลตเตอร์ออฟเครดิต*

ณ วันที่ 30 กันยายน พ.ศ. 2568 บริษัทมีวงเงินเลตเตอร์ออฟเครดิตที่ยังไม่ได้เบิกใช้กับธนาคารจำนวน 53.60 ล้านบาท (31 ธันวาคม   
พ.ศ. 2567 : 53.60 ล้านบาท) โดยมีโฉนดที่ดินของผู้ถือหุ้นรายใหญ่ของบริษัทและบัญชีเงินฝากเป็นหลักประกัน และกรรมการและผู้ถือหุ้นรายใหญ่ของบริษัทเป็นผู้ค้ำประกัน

*สัญญาซื้อขายเงินตราต่างประเทศล่วงหน้า*

ณ วันที่ 30 กันยายน พ.ศ. 2568 บริษัทมีวงเงินสัญญาซื้อขายเงินตราต่างประเทศล่วงหน้าที่ยังไม่ได้ใช้จำนวน 13.60 ล้านบาท (31 ธันวาคม   
พ.ศ. 2567 : 9.62 ล้านบาท) โดยมีบัญชีเงินฝากเป็นหลักประกันและกรรมการและผู้ถือหุ้นรายใหญ่ของบริษัทเป็นผู้ค้ำประกัน

*สัญญาเช่าและสัญญาบริการ*

ภาระผูกพันสำหรับจำนวนเงินขั้นต่ำในการจ่ายค่าเช่าและค่าบริการภายใต้สัญญาเช่าที่มีมูลค่าต่ำหรืออายุสัญญาเช่าเท่ากับหรือน้อยกว่า 12 เดือน และสัญญาบริการที่ไม่สามารถยกเลิกได้ มีดังนี้

|  |  |  |
| --- | --- | --- |
|  | **ข้อมูลทางการเงินรวม**  **และข้อมูลทางการเงินเฉพาะกิจการ** | |
|  | **30 กันยายน**  **พ.ศ. 2568** | **31 ธันวาคม**  **พ.ศ. 2567** |
|  | **บาท** | **บาท** |
|  |  |  |
| ภายใน 1 ปี | 628,384 | 859,460 |
| เกินกว่า 1 ปีแต่ไม่เกิน 5 ปี | 23,000 | 32,900 |
| **รวม** | 651,384 | 892,360 |